德甲離奇判決!多蒙特射入12碼突被推翻
2024年04月14日 15:01
東網電視
更多新聞短片
多蒙特射入12碼後,判決先至被推翻。
周六(13日)德甲出現離奇判決,多蒙特作客2比1擊敗慕遜加柏一戰,多蒙特下半場早段獲得12碼,當沙比薩操刀射入之際,球證喺佢起腳之一刻突然吹停比賽,被睇VAR推翻12碼判決,好在最終並冇影響多蒙特勝果。
多蒙特上半場由沙比薩梅開二度,半場領先2比1,換邊後冇耐艾迪耶美博到12碼,沙比薩射入以為上演「帽子戲法」,但球證喺佢射門前一刻鳴笛,翻睇VAR後認為慕遜加柏並冇犯規,取消12碼判決。多蒙特最終堅守城池,保住2比1勝局。
德國名宿夏文賽後炮轟球證鬧出笑話:「球證將全世界當係蠢才,當你已經判咗12碼就要維持,而唔係等3分半鐘之後先推翻。我唔明白球證同VAR喺呢3分半鐘做緊乜?亦都唔明點解佢哋賽後拒絕評論呢次事件。」